Blaze7451/Wiki-th-20250601 huggingface dataset:
มงกุฎพระราชินีอเล็กซานดรา

มงกุฎพระราชินีอเล็กซานดรา (Crown of Queen Alexandra) คือมงกุฎพระอัครมเหสีของสมเด็จพระราชินีอเล็กซานดรา พระอัครมเหสีในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผลิตเพื่อใช้ในพระราชพิธีบรมราชาภิเษกของพระราชสวามีในปี ค.ศ. 1902

**ประวัติ**
ภายหลังจากการสวรรคตของสมเด็จพระราชินีนาถวิกตอเรียในปี ค.ศ. 1901 ถือเป็นการปิดฉากลงของยุคสมัยที่ปราศจากพระอัครมเหสีของสหราชอาณาจักร ตั้งแต่สมัยเจ้าชายอัลเบิร์ต พระราชสวามีซึ่งไม่ได้ถูกเข้าพิธีสวมมงกุฎในฐานะของพระราชสวามี ตามธรรมเนียมแล้ว พระอัครมเหสีจะต้องถูกสถาปนาโดยพระราชพิธีสวมมงกุฎด้วยมงกุฎพระราชินีแมรีแห่งโมดีนา อย่างไรก็ตามในปี ค.ศ. 1831 สมเด็จพระราชินีแอเดเลดในสมเด็จพระเจ้าวิลเลียมที่ 4 ได้เข้าพิธีสวมมงกุฎด้วยมงกุฎองค์ใหม่ ซึ่งประกอบด้วยส่วนโค้ง 2 โค้ง (4 ก้าน) และมีขนาดเล็กกว่า ซึ่งตั้งชื่อว่า "มงกุฎพระราชินีอเดลเลด" เนื่องจากมงกุฎพระราชินีแมรีแห่งโมดีนานั้นเก่าและล้าสมัยเกินไป
ในปี ค.ศ. 1902 ได้มีการตัดสินว่าจะไม่ใช้ทั้งมงกุฎพระราชินีแมรีแห่งโมดีนา และมงกุฎพระราชินีอเดลเลด สำหรับพระราชพิธีบรมราชาภิเษกของพระอัครมเหสีพระองค์แรกในรอบเจ็ดสิบปีของสหราชอาณาจักร จึงทรงให้จัดทำมงกุฎพระอัครมเหสีขึ้นใหม่หนึ่งองค์ ซึ่งตั้งชื่อตามสมเด็จพระราชินีว่า "มงกุฎพระราชินีอเล็กซานดรา"

**รูปแบบ**
ไฟล์:1902 alexandra coronationhr.jpg|thumb|left|สมเด็จพระราชินีอเล็กซานดราทรงมงกุฎพระอัครมเหสีในพระราชพิธีบรมราชภิเษก ซึ่งมงกุฎนี้มีลักษณะแบบยุโรปมากกว่าอังกฤษ โดยเฉพาะจำนวนของส่วนโค้งที่มากถึง 4 และหมวกกำมะหยี่หุ้มด้านในที่ต่ำกว่าปกติ
มงกุฎองค์นี้ถูกสร้างอย่างแตกต่างจากมาตรฐานของมงกุฎแบบอังกฤษอย่างมาก โดยไปในแนวทางของมงกุฎแบบยุโรปมากกว่า โดยเฉพาะอย่างยิ่งจำนวนของส่วนโค้ง ซึ่งมีถึง 4 โค้ง หรือ 8 ก้าน โดยก้านกลางด้านหน้านั้นถูกเชื่อมด้วยกางเขนแพตตีซึ่งด้านหน้านั้นประดับด้วยเพชรโคอินัวร์ ยังไม่รวมถึงอัญมณีต่าง ๆ อีกถึง 3,600 เม็ด สลับกับตราดอกลิลลี หรือเฟลอร์เดอลีส บนยอดมงกุฎเป็นลูกโลกและกางเขนแพตตี ต่อมาในภายหลังมงกุฎพระราชินีแมรี และมงกุฎพระราชินีเอลิซาเบธ ทั้งสององค์นั้นถูกออกแบบให้สามารถถอดก้านออกจากตัวฐานได้สำหรับสวมใส่เป็นมงกุฎแบบที่ไม่มียอด (Circlet)
หลังจากเสด็จสวรรคตแล้ว มงกุฎองค์นี้ไม่ได้ถูกใช้โดยพระราชินีพระองค์ถัดมา เนื่องจากมีการสร้างขึ้นใหม่สำหรับสมเด็จพระราชินีแมรี ในปี ค.ศ. 1911 และสมเด็จพระราชินีเอลิซาเบธ ในปี ค.ศ. 1937 ซึ่งอัญมณีชิ้นสำคัญ ๆ นั้นจะถูกย้ายมาประดับและแทนที่ด้วยของเทียมแทน

**อ้างอิง**

**ดูเพิ่ม**
 เพชรโคอินัวร์- เครื่องราชกกุธภัณฑ์แห่งสหราชอาณาจักร
หมวดหมู่:งานศิลปกรรมอัญมณี
หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:อเล็กซานดราแห่งเดนมาร์ก
เตมี คุปต์ธนโรจน์

เตมี คุปต์ธนโรจน์ หรือ คิว (27 ธันวาคม 2529 — ) เป็นดีเจ พิธีกร นักแสดงชาวไทย กรุ๊ปเลือด O การศึกษา มัธยมศึกษา อัสสัมชัญพาณิชยการ อุดมศึกษา มหาวิทยาลัยอัสสัมชัญ คณะนิเทศศาสตร์ เป็นดีเจทางคลื่นซี้ดเอฟเอ็ม 97.5 มีผลงานละคร, ถ่ายแบบ, มิวสิกวิดีโอ
ด้านชีวิตส่วนตัว เคยคบหาดูใจอยู่กับนภัสสร บุรณศิริ หรือโมเม นักร้อง, นักแสดง, ดีเจชาวไทย ซึ่งอายุมากกว่าคิว 6 ปีโดยทั้งคู่ได้คบหาดูใจกันมาแค่ 3 ปี สาเหตุของการเลิกราคือ เนื่องจากทัศนคติที่ไม่ตรงกัน

**ผลงาน**

**ละครโทรทัศน์**
ปี 2553 ละครเรื่อง สุดยอด ช่อง 9 รับบท จุ๊น

**เพลง**
อัลบั้มพิเศษ SEED DJ SHOW PROJECT ร่วมกับดีเจซี๊ด

**มิวสิกวิดีโอ**
ปี 2551 เพลง คำถาม (My Question) ของ เฟย์ ฟาง แก้ว

**พิธีกร**
 ช่องทรูอินไซต์ ของ ทรูวิชั่นส์

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:นักแสดงชายชาวไทย
หมวดหมู่:นักจัดรายการวิทยุ
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน
มงกุฎพระราชินีแมรี

มงกุฎพระราชินีแมรี (Crown of Queen Mary) เป็นมงกุฎพระอัครมเหสีของสมเด็จพระราชินีแมรีในสมเด็จพระเจ้าจอร์จที่ 5 มงกุฎองค์นี้ถูกสร้างขึ้นสำหรับพระราชพิธีบรมราชาภิเษกในปี ค.ศ. 1911

**รูปแบบ**
มงกุฎองค์นี้สร้างโดยบริษัทการ์ราร์ด แอนด์ โค ตัวเรือนทำด้วยเงิน และทองคำ ประดับด้วยเพชรกว่า 2,200 เม็ด รวมถึงเพชรโคอินัวร์ และเพชรคูลลิแนน 3 และคูลลิแนน 4 ปราศจากรัตนชาติอื่น ๆ ต่อมาในปีค.ศ. 1914 ได้ถูกถอดออกเปลี่ยนเป็นคริสตัลแทน ตัวเรือนประกอบด้วยส่วนโค้งจำนวน 4 โค้ง (8 ก้าน) ซึ่งแล่นไปรวมอยู่บนยอดซึ่งประดับด้วยลูกโลกฝังเพชรซึ่งเป็นฐานของกางเขนประดับตรงกลางด้วยเพชรคูลลิแนน 3 ทรงหยดน้ำ โดยนำแบบก้านโค้งมาจากมงกุฎพระราชินีอเล็กซานดรา ซึ่งจะแตกต่างจากมงกุฎราชาภิเษกองค์อื่น ๆ คือสามารถถอดประกอบส่วนโค้ง เพื่อสามารถสวมเป็นมงกุฎแบบไม่มียอดได้ (Circlet) ด้านในของมงกุฎกรุด้วยผ้ากำมะหยี่สีม่วงเข้ม และกรุขอบด้วยขนเออร์มิน
อัญมณีต่าง ๆ ส่วนใหญ่ของมงกุฎองค์นี้ถูกนำมาใช้ในปีค.ศ. 1937 ในพระราชพิธีบรมราชาภิเษกของสมเด็จพระราชินีเอลิซาเบธ พระมเหสีของพระราชโอรสของพระองค์ ซึ่งต่อมาคือสมเด็จพระเจ้าจอร์จที่ 6 แห่งสหราชอาณาจักร ซึ่งในระหว่างพระราชพิธีนั้น สมเด็จพระราชินีแมรี (พระราชชนนี) ทรงมงกุฎองค์นี้แบบไม่มียอดร่วมพระราชพิธีด้วย และต่อมาในรัชสมัยของพระราชนัดดาของพระองค์ คือ สมเด็จพระราชินีนาถเอลิซาเบธที่ 2 สมเด็จพระราชินีแมรี (พระอัยยิกา) ก็ยังทรงมงกุฎองค์นี้แบบย่ออยู่อย่างเสมอในพระราชพิธีต่าง ๆ และหลังจากเสด็จสวรรคตในปี ค.ศ. 1953 มงกุฎองค์นี้ก็ยังไม่ถูกทรงอีกเลย จนกระทั่งถูกสวมอีกครั้ง (อัญมณีสำคัญ ๆ ถูกแทนที่ด้วยคริสตัล) ในงานรัฐพิธีเลี้ยงพระกระยาหารค่ำโดยดัชเชสแห่งคอร์นวอลล์ ในพระบรมราชานุญาตเป็นกรณีพิเศษของสมเด็จพระราชินีนาถเอลิซาเบธที่ 2
มงกุฎองค์นี้นั้นได้อยู่ในพระราชพินัยกรรมของพระองค์ โดยทรงพระราชทานให้สมเด็จพระราชินีเอลิซาเบธ พระราชชนนี และในปัจจุบันได้ตกทอดเป็นพระราชสมบัติส่วนพระองค์ของสมเด็จพระราชินีนาถเอลิซาเบธที่ 2 แห่งสหราชอาณาจักร
โดยในวันพิธีราชาภิเษกของสมเด็จพระเจ้าชาลส์ที่ 3 เมื่อวันที่ 6 พฤษภาคม ค.ศ. 2023 สมเด็จพระราชินีคามิลล่า ได้ทรงเลือกสวมมงกุฎพระราชินีแมรี่ในพิธีเพื่อให้เป็นไปตามพระราชประสงค์ของสมเด็จพระเจ้าชาลส์ที่ 3 ซึ่งแต่เดิมจะมีการสร้างขึ้นใหม่ในทุกรัชสมัย อย่างเช่น มงกุฎพระราชินีเอล็กซานดรา มงกุฎพระราชินีเอลิซาเบธ เป็นต้น

**อ้างอิง**

**ดูเพิ่ม**
 เครื่องราชกกุธภัณฑ์แห่งสหราชอาณาจักร
หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:มาเรียแห่งเท็ค
คำแสง สีนนทอง

คำแสง สีนนทอง เป็นนักเขียนชาวลาว ใช้นามปากกาว่า ส. สีนนทอง เกิดเมื่อ 20 สิงหาคม พ.ศ. 2491 ที่เมืองหัวเมือง แขวงหัวพัน ในครอบครัวชาวไทแดง บิดามารดามีอาชีพทำนา ต่อมาได้อพยพมาอยู่ที่เมืองคำ แขวงเชียงขวาง เขาร่วมเป็นพลเรือนปฏิวัติใน พ.ศ. 2507 ขณะอายุได้ 16 ปี ต่อมาได้เป็นครูสอนวิชาเลขคณิตและสังคมศึกษาใน พ.ศ. 2510 จน พ.ศ. 2526 จึงสำเร็จการศึกษาจากโรงเรียนสร้างครูเวียงจันทน์ขั้นสูง (ปัจจุบันคือมหาวิทยาลัยแห่งชาติ) และได้เป็นศึกษาธิการเมืองคำ แขวงเชียงขวาง
เนื่องจากคำแสงเป็นผู้สนใจในการเขียนหนังสือ จึงย้ายเข้ามาเวียงจันทน์ใน พ.ศ. 2541 และลาออกจากราชการใน พ.ศ. 2544 เพื่อเป็นนักเขียนอย่างจริงจัง ปัจจุบันมีผลงานนวนิยาย 9 เรื่อง เรื่องสั้น 138 เรื่อง โดยผลงานที่โดดเด่นได้แก่ นวนิยายเรื่อง “ไฟดับไม่สิ้นแสง” ชนะเลิศรางวัลสินไซ เมื่อ พ.ศ. 2548 และได้รับรางวัลซีไรต์เมื่อ พ.ศ. 2552 นวนิยายเรื่อง “เพื่อนผู้สืบทอด” ได้รางวัลชนะเลิศในการประกวดวรรณกรรมวันประวัติศาสตร์ลาว- เวียดนาม

**อ้างอิง**
 ชีวประวัติและผลงาน ส. สีนนทอง ใน ไฟดับไม่สิ้นแสง จินตรัย แปล กทม. มติชน. 2553
หมวดหมู่:นักเขียนชาวลาว
หมวดหมู่:นักประพันธ์รางวัลซีไรต์
หมวดหมู่:บุคคลจากแขวงหัวพัน
นาราชา สุวิทย์

นาราชา สุวิทย์ (7 มกราคม พ.ศ. 2512 – 19 พฤษภาคม พ.ศ. 2559) โด่ง อดีตนักธุรกิจและนักการเมืองชาวไทย อดีตสมาชิกสภาผู้แทนราษฎรจังหวัดสงขลา 2 สมัย

**ประวัติ**
นาราชา เกิดเมื่อวันที่ 7 มกราคม พ.ศ. 2512 เป็นบุตรพันตำรวจโทวิจิตร นางปรีชา สุวิทย์ สำเร็จการศึกษาปริญญาตรี จาก Osmania University ประเทศอินเดีย และปริญญาโท MBA Southeasteron University ประเทศอังกฤษ
นาราชา ถึงแก่อนิจกรรมด้วยโรคไวรัสขึ้นสมองเมื่อวันที่ 19 พฤษภาคม พ.ศ. 2559 ณ โรงพยาบาลหาดใหญ่ หลังเข้ารับการรักษาตัวนาน 21 วัน และทำพิธีฝังตามหลักศาสนาอิสลามที่สุสานคลองต่ำ อำเภอหาดใหญ่ จังหวัดสงขลา

**งานการเมือง**
นาราชา ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก และได้รับเลือกตั้งรวม 2 สมัย แต่ในการเลือกตั้งในปี พ.ศ. 2554 นาราชา มิได้ถูกพรรคประชาธิปัตย์เสนอชื่อให้ลงเลือกตั้ง จึงได้ลาออกจากพรรค และหันไปร่วมงานกับพรรคเพื่อไทย แต่ไม่ได้ลงเลือกตั้งเอง แต่ได้ช่วยหาเสียงให้น้องชาย คือ อัศวิน สุวิทย์ ซึ่งต้องแข่งกับคู่แข่งคนสำคัญจากพรรคประชาธิปัตย์ คือ ศิริโชค โสภา รวมถึงตัวผู้เป็นพ่อ วิจิตร สุวิทย์ ซึ่งลงในระบบบัญชีรายชื่อ แต่ปรากฏว่าไม่ได้รับเลือกตั้งทั้งคู่  จากนั้นจึงได้วางมือทางการเมืองและได้หันไปทำธุรกิจอยู่ที่กรุงเทพมหานคร

**สมาชิกสภาผู้แทนราษฎร**
นาราชา สุวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหาดใหญ่
หมวดหมู่:มุสลิมชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนหาดใหญ่วิทยาลัย
หมวดหมู่:บุคคลจากโรงเรียนปทุมคงคา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากโรคทางประสาทวิทยา
อรัญญา พงศ์ภัณฑารักษ์

อรัญญา พงศ์ภัณฑารักษ์ หรือ ติ๊ดตี่ เกิดเมื่อ 21 ธันวาคม พ.ศ. 2511  เป็นนักแสดงและนางแบบชาวไทย 

**ประวัติ**
อรัญญา พงศ์ภัณฑารักษ์ หรือ ติ๊ดตี่  เป็นนักแสดงและนางแบบชาวไทย คุณติ๊ดตี่เป็นลูกคนที่ 2 ในจำนวนลูกๆทั้งหมด 5 คน ของครอบครัวพงศ์ภัณฑารักษ์โดยเธอมี พี่สาว 1 คน และน้องชาย 3 คน
เข้าสู่วงการบันเทิงจากการชักชวน ของบริษัทฟาร์อีส ที่เห็นความน่ารักของเธอและขอถ่ายรูแเก็บไว้ในช่วงที่เธอกำลังศึกษาอยู่ระดับชั้น ปวช ปี 1โดยคุณติ๊ดตี่มีผลงานชิ้นแรกในฐานะนางแบบวัยรุ่น
ในปี 2535 ผลงานอัลบั้มเพลง ในฐานะสมาชิกวงแครอท ในสังกัดนิธิทัศน์ โดยวงแครอทมีผลงานเพลงในชื่ออัลบั้มว่า  แครอทกำลัง 3 จากผลการสร้างสรรค์

**การศึกษา**
 โรงเรียนประถมในจังหวัดนครศรีธรรมราช- มัธยมต้นที่โรงเรียนในจังหวัดตรัง- สถาบันเทคโนโลยีและอาชีวศึกษาวิทยาเขต จักรพงษ์ภูวนาถ- คณะมนุษยศาสตร์เอก ภาษาอังกฤษ มหาวิทยาลัยรามคำแหง

**ละครโทรทัศน์**
 2531 สลักจิต ช่อง 5

**มิวสิควีดีโอ**
 เพลง คารมเป็นต่อ รูปหล่อเป็นรอง ฟรุตตี้ (2531)- เพลง มนุษย์ค้างคาว / ปล่อยเขาไป / อย่าไปคิด ติ๊ก ชิโร่ (2533)- เพลง เคลียร์หัวใจ เกวลิน มณี (2536)

**โฆษณา**
 ขนมฮานามิ- ขนมปาร์ตี้- น้ำส้มยูบี - ห้างโรบินสัน- ลุกอมซูกัสรสบ๊วย - มาม่า- ขนมนาโตริ 
*ปลาสวรรค์ทาโร่- ถั่วอบกรอบมิสเตอร์กรีน 

**พรีเซนเตอร์ == - โลชั้นทาตัว - ครีมอาบน้ำ- แชมพูสระผม - เคลนซิ่งโลชั่น- เฟรชเชนเนอร์โลชั่น  - โทนเนอร์
หมวดหมู่:บุคคลจากจังหวัดนครศรีธรรมราช
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
อาดอลฟ์ ซักซ์

อ็องตวน-โฌแซ็ฟ "อาดอลฟ์" ซักซ์ (Antoine-Joseph "Adolphe" Sax; 6 พฤศจิกายน ค.ศ. 1814 – ราว 7 กุมภาพันธ์ ค.ศ. 1894) เป็นนักดนตรีเป่าฟลุตและคลาริเนตและนักออกแบบเครื่องดนตรี ชาวเบลเยียม เป็นที่รู้จักจากการคิดค้นเครื่องดนตรี แซกโซโฟน ,  แซ็กฮอร์น และ แซ็กทูบา ซึ่งคือเครื่องดนตรี ทรอมโบน ในปัจจุบัน 

**ประวัติ**

**วัยเด็ก**
อ็องตวน-โฌแซ็ฟ  ซักซ์ เกิดในเมือง ดิโนง , เบลเยี่ยม มีชื่อแรกเกิดว่า อ็องตวน ภายหลังบิดาของเขา  ชาร์ล โจเซฟ แซกซ์  (Charles-Joseph Sax) ได้เปลี่ยนชื่อให้เป็นอาดอล์ฟในวัยรุ่น บิดาของเขาเป็นนักดนตรีเป่าฟลุตและคลาริเนตโดยชาร์ลอีกทั้งโรงงานประดิษฐ์เครื่องดนตรีจำพวกเครื่องลมไม้และทองเหลืออยู่บริเวณเมืองดินานท์   บิดาและมารดาของเขาเป็นนักออกแบบเครื่องดนตรี , ซึ่งเป็นคนคิดค้นแตรทองเหลือที่พัฒนามาหลายรูปแบบ , อาดอล์ฟเริ่มต้นทำเครื่องดนตรีของตัวเองในช่วงวัยแรกรุ่น ,  เขาเริ่มต้นด้วยการนำเครื่องฟลุตและคลาริเนตในวัยเพียง 15. ปี  , ต่อมาเขาได้ทำการแสดงโชว์เกี่ยวกับเครื่องดนตรีทั้งสองชิ้นที่วิทยาลัยรอยัลบรัสเซลส์  (Royal Conservatory of Brussels) 

**ผลงานการประดิษฐ์**
หลังการลาออกจากโรงเรียน , ซักซ์ได้ทดลองออกแบบเครื่องดนตรี  และพ่อแม่ก็ช่วยเหลือด้วยการออกค่าใช้จ่ายสำหรับดนตรี , เครื่องดนตรีชิ้นแรกที่เขาพัฒนาจนมีความสำคัญอย่าง เบสคลาริเน็ต  โดยเขาขึ้นจดสิทธิบัตรในวัยเพียง 24 ปี ซักส์ได้ย้ายที่อยู่อาศัยใน ปารีส เมื่อปี ค.ศ. 1841 อย่างถาวร และเริ่มต้นสำหรับการออกแบบเครื่องดนตรีชิ้นใหม่ โดยจัดแสดงโชว์ในปารีสเมื่อราวปี 1844  ซึ่งเป็นที่ปิด-เปิดสำหรับแตรเดี่ยว แต่อย่างไรก็ตามเขาก็ไม่ได้คิดค้นเครื่องดนตรีนั้น จากเครื่องดนตรีออกแบบของซักซ์ทำให้เขาประสบความสำเร็จอย่างมาก  โดยต่อมาคือเครื่องดนตรีที่เขาคิดค้น ”แซ็กฮอร์น” มีระดับเสียงทั้งหมด 7 รูปแบบ , และนำไปสู่การคิดค้นเครื่องดนตรี ”ฟลูเกิลฮอร์น” โดยปกติแล้วแซ็กฮอร์น มักจะใช้ในซิมโฟนิคแบนด์ ( Concert bands) และ ออร์เคสตรา แซ็กฮอร์น ยังมีรากฐานมาสู่เครื่องดนตรี ยูโฟเนียม ในปัจจุบัน

**อ้างอิง**

**แหล่งข้อมูลอื่น**
หมวดหมู่:นักประดิษฐ์ชาวเบลเยียม
หมวดหมู่:นักดนตรีชาวเบลเยียม
หมวดหมู่:ชาววอลลูน
หมวดหมู่:บุคคลจากจังหวัดนามูร์
วันไนท์สแตนด์ (2007)

วันไนท์สแตนด์ (2007) (อังกฤษ:One Night Stand (2007)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 3 มิถุนายน ค.ศ. 2007 ณ สนามJacksonville Veterans Memorial Arena ในเมืองJacksonville , Florida ซึ่งเป็นรายการในลำดับรายการวันไนท์สแตนด์ ครั้งที่ 3 และจัดหลังจากศึกจัดจ์เมนท์เดย์ (2007) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

**ผลการปล้ำ**

**ดูเพิ่ม**
ดับเบิลยูดับเบิลยูอี วันไนท์สแตนด์
*รายชื่อรายการเพย์-เพอร์-วิวของดับเบิลยูดับเบิลยูอี 

**อ้างอิง**

**แหล่งข้อมูลอื่น**
 Official One Night Stand 2007 Website
หมวดหมู่:มวยปล้ำอาชีพในปี พ.ศ. 2550
หมวดหมู่:วันไนท์สแตนด์
อันฟอร์กิฟเว่น (2007)

อันฟอร์กิฟเว่น (2007) (Unforgiven (2007)) เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ ซัมเมอร์สแลม (2007) จัดเมื่อวันที่ 16 กันยายน ค.ศ. 2007 ณ สนาม FedExForum ในเมืองเมมพริส, รัฐเทนเนสซี สหรัฐอเมริกา โดยแสดงนักมวยปล้ำจากรอว์ ,สแมคดาวน์ และอีซีดับเบิลยู โดยจัดเป็นครั้งที่ 11 ของศึกอันฟอร์กิฟเว่น

**ผลการปล้ำ/แมทช์การปล้ำ**

**ดูเพิ่ม**
ดับเบิลยูดับเบิลยูอี อันฟอร์กิฟเว่น
*รายชื่อรายการเพย์-เพอร์-วิวของดับเบิลยูดับเบิลยูอี 

**อ้างอิง**

**แหล่งข้อมูลอื่น**
 Unforgiven 2007 Official Website
หมวดหมู่:มวยปล้ำอาชีพในปี พ.ศ. 2550
หมวดหมู่:อันฟอร์กิฟเว่น
หมวดหมู่:กีฬาในเมมฟิส (รัฐเทนเนสซี)
ละเมียน บุณยะมาน

ร้อยเอก ละเมียน บุณยะมาน (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และอดีตสมาชิกวุฒิสภา

**ประวัติ**
ร้อยเอก ละเมียน บุณยะมาน เกิดเมื่อวันที่ 19 ธันวาคม พ.ศ. 2462 สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์ สมรสกับนางรัชนี บุณยะมาน

**งานการเมือง**
ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว 
ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534

**สมาชิกสภาผู้แทนราษฎร**
ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสงขลา สังกัดพรรคชาติไทย

**ถึงแก่อนิจกรรม**
ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี 

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหาดใหญ่
หมวดหมู่:ทหารบกชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หวน มุตตาหารัช

ร้อยตำรวจเอก หวน มุตตาหารัช (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และอดีตที่ปรึกษาพรรคประชาธิปัตย์

**ประวัติ**
ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช  สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์
ร้อยตำรวจเอกหวน มุตตาหารัช เสียชีวิต เมื่อวันที่ 13 กุมภาพันธ์ พ.ศ. 2530 สิริอายุ 83 ปี

**การทำงาน**
พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง 
ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน
คดีต่างๆ ประจำสถานีตำรวจแหลมทราย สงขลา
จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง ในช่วงสงครามโลกครั้งที่สอง ร้อยตำรวจเอกหวนได้เข้าร่วมสงครามมหาเอเชียบูรพา นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น “วีรบุรุษเบตง” เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้
ต่อมา ก็ได้ย้ายไปรับตำแหน่งรองผู้กำกับ ได้ยศร้อยตำรวจเอกที่ จังหวัดยะลา ต่อมาไม่นานก็ได้รับคำสั่งให้ไปเป็นนายตำรวจประจำรัฐตรังกานู 
พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา 
พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490

**งานการเมือง**
ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว 

**สมาชิกสภาผู้แทนราษฎร**
ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดสงขลา 

**อ้างอิง**
หมวดหมู่:บุคคลจากอำเภอสทิงพระ
หมวดหมู่:ตำรวจชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากโรงเรียนปทุมคงคา
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
ความตกลงระหว่างประเทศว่าด้วยความเป็นกลางของลาว

ความตกลงระหว่างประเทศว่าด้วยความเป็นกลางของลาว เป็นความตกลงระหว่างประเทศซึ่งลงนามในเจนีวาเมื่อวันที่ 23 กรกฎาคม 2505 ระหว่าง 4 รัฐ และประเทศลาว อันเป็นผลจากการประชุมระหว่างประเทศว่าด้วยการระงับปัญหาลาว ซึ่งมีขึ้นตั้งแต่วันที่ 16 กรกฎาคม 2504 ถึง 23 กรกฎาคม 2505
ประเทศพม่า กัมพูชา แคนาดา สาธารณรัฐประชาชนจีน สาธารณรัฐประชาธิปไตยเวียดนาม ฝรั่งเศส อินเดีย โปแลนนด์ สาธารณรัฐเวียดนาม ไทย สหภาพโซเวียต สหราชอาณาจักรและสหรัฐอเมริกาลงนามในปฏิญญา ซึ่งมีผลใช้บังคับเป็นความตกลงระหว่างประเทศในวันที่ลงนาม คือ 23 กรกฎาคม 2505 พร้อมด้วยแถลงการณ์ความเป็นกลางโดยรัฐบาลลาว ลงวันที่ 9 กรกฎาคม 2505
ภาคีผู้ลงนาม 14 รัฐสัญญาจะเคารพความเป็นกลางของลาว หลีกเลี่ยงไม่เข้าแทรกแซงในกิจการภายในของลาวทั้งทางตรงและทางอ้อม และห้ามมิให้ดึงลาวเข้าสู่พันธมิตรทางทหารและตั้งฐานทัพในดินแดนลาว รัฐบาลลาวให้คำมั่นจะประกาศข้อผูกมัดดังกล่าวในรัฐธรรมนูญ ซึ่งจะมีผลตามกฎหมาย
อย่างไรก็ดี ความตกลงดังกล่าวถูกละเมิดเมื่อสาธารณรัฐประชาธิปไตยเวียดนามสถาปนาแนวส่งกำลังบำรุงผ่านดินแดนลาว "ที่เป็นกลาง" เพื่อส่งกำลังบำรุงการก่อการกำเริบของเวียดกงต่อรัฐบาลเวียดนามใต้
ยิ่งไปกว่านั้น ระหว่างสงครามอินโดจีนครั้งที่สอง เวียดนามเหนือได้รับความร่วมมือจากพรรคปฏิวัติประชาชนลาว (ปะเทดลาว) ในการก่อสร้างและรักษาเส้นทางโฮจิมินห์ซึ่งผ่านประเทศลาว ทหารเวียดนามหลายพันนายประจำอยู่ในลาวเพื่อรักษาเครือข่ายถนนและดูแลความปลอดภัย กำลังพลเวียดนามยังสู้เคียงข้างปะเทดลาวในการโค่นล้มรัฐบาลที่เป็นกลางของลาว ความร่วมมือดังกล่าวยังต่อไปหลังสงครามและฝ่ายคอมมิวนิสต์ได้ชัยชนะแล้ว

**อ้างอิง**
  Taipei Times, Wednesday, Mar 30, 2005, Page 8-  The Hindu of Wednesday, Dec 24, 2003 date=2007-03-11 - Working Paper Sites of Political Sciencedate=May 2011-  Declaration on the Neutrality of Laos. Signed at Geneva, on 23 July 1962
หมวดหมู่:ความตกลงระหว่างประเทศ
หมวดหมู่:สนธิสัญญาเกี่ยวข้องกับพระราชอาณาจักรลาว
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับพม่า
หมวดหมู่:สนธิสัญญาเกี่ยวข้องกับกัมพูชา
หมวดหมู่:สนธิสัญญาเกี่ยวข้องกับแคนาดา
หมวดหมู่:สนธิสัญญาเกี่ยวข้องกับสาธารณรัฐประชาชนจีน
หมวดหมู่:สนธิสัญญาเกี่ยวข้องกับไทย
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับฝรั่งเศส
หมวดหมู่:สนธิสัญญาเกี่ยวข้องกับโปแลนด์
หมวดหมู่:สนธิสัญญาเกี่ยวข้องกับเวียดนามเหนือ
หมวดหมู่:สนธิสัญญาเกี่ยวข้องกับเวียดนามใต้
หมวดหมู่:สนธิสัญญาเกี่ยวข้องกับอินเดีย
เปรม รุจิเรข

พันตำรวจโท เปรม รุจิเรข (28 พฤษภาคม พ.ศ. 2472 – 13 ธันวาคม พ.ศ. 2558) อดีตสมาชิกสภาผู้แทนราษฎรจังหวัดสงขลา

**ประวัติ**
พันตำรวจโทเปรม รุจิเรข เกิดเมื่อวันที่ 28 พฤษภาคม พ.ศ. 2472 จบการศึกษาระดับมัธยมศึกษาตอนต้นจาก โรงเรียนมหาวชิราวุธ จังหวัดสงขลา มัธยมศึกษาตอนปลายจากโรงเรียนเตรียมอุดมศึกษา ปริญญาตรี นิติศาสตรบัณฑิต จาก มหาวิทยาลัยธรรมศาสตร์
พันตำรวจโทเปรม รุจิเรข เสียชีวิตที่โรงพยาบาลจุฬาลงกรณ์ เมื่อวันที่ 13 ธันวาคม พ.ศ. 2558 สิริอายุรวม 86 ปี มีพิธีพระราชทานเพลิงศพเมื่อวันที่ 19 ธันวาคม พ.ศ. 2559 ณ วัดธาตุทอง

**งานการเมือง**
อดีตเคยรับราชการตำรวจ ต่อมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกตั้งเพียงครั้งเดียว 

**สมาชิกสภาผู้แทนราษฎร**
พันตำรวจโทเปรม รุจิเรข ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสงขลา สังกัดพรรคกิจสังคม

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองสงขลา
หมวดหมู่:ตำรวจชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคกิจสังคม
หมวดหมู่:นักการเมืองพรรคประชากรไทย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
มงกุฎพระราชินีอเดลเลด

มงกุฎพระราชินีอเดลเลด (Crown of Queen Adelaide) คือมงกุฎพระอัครมเหสีของสมเด็จพระราชินีอเดลเลด พระอัครมเหสีในสมเด็จพระเจ้าวิลเลียมที่ 4 มงกุฎองค์นี้ถูกสร้างขึ้นเพื่อใช้ในพระราชพิธีบรมราชาภิเษกในปี ค.ศ. 1831 และหลังจากนั้นไม่นานก็ได้ถูกถอดเพชรและอัญมณีออกทั้งหมด และไม่เคยถูกสวมอีกเลยจนกระทั่งเสด็จสวรรคต 
ไฟล์:Mw42108.jpg|thumb|right|สมเด็จพระราชินีอเดลเลดทรงมงกุฎและฉลองพระองค์เต็มยศ

**ประวัติ**
นับตั้งแต่ปี ค.ศ. 1690 เป็นต้นมา พระอัครมเหสีแห่งราชอาณาจักรอังกฤษ และสหราชอาณาจักร นั้นจะต้องผ่านพิธีสวมมงกุฎโดยใช้มงกุฎพระราชินีแมรีแห่งโมดีนา ซึ่งแรกสร้างขึ้นสำหรับพระราชินีในสมเด็จพระเจ้าเจมส์ที่ 2 แห่งอังกฤษ แต่อย่างไรก็ตาม สำหรับสมเด็จพระราชินีอเดลเลด ได้มีการวิพากษ์วิจารณ์ว่าไม่เหมาะสมที่จะให้ทรงมงกุฎพระราชินีแมรีแห่งโมดีนาในพระราชพิธี เนื่องมาจากเหตุผลต่าง ๆ เช่น สภาพอันเก่าและทรุดโทรมของมงกุฎเกินกว่าการซ่อมแซม ขนาด น้ำหนัก และรูปแบบ ซึ่งจะไม่เป็นการสมพระเกียรติของพระองค์ จึงมีพระบรมราชวินิจฉัยให้จัดทำมงกุฎองค์ใหม่ขึ้นในปี ค.ศ. 1831use 
ตั้งแต่รัชสมัยของพระองค์เป็นต้นมา พระราชินีแห่งสหราชอาณาจักรพระองค์ถัดมาจะมีธรรมเนียมในการสร้างมงกุฎพระอัครมเหสีขึ้น แทนที่ธรรมเนียมเดิมที่จะใช้มงกุฎของพระราชินีพระองค์ก่อน ซึ่งในรัชสมัยต่อ ๆ มา ได้แก่ มงกุฎพระราชินีอเล็กซานดรา (ค.ศ. 1902) มงกุฎพระราชินีแมรี (ค.ศ. 1911) และมงกุฎพระราชินีเอลิซาเบธ (ค.ศ. 1937)
พระบรมสาทิสลักษณ์ของสมเด็จพระราชินีชาร์ลอตต์ พระอัครมเหสีในสมเด็จพระเจ้าจอร์จที่ 3 ซึ่งวาดโดยจิตรกรอัลลัน แรมเซย์ ได้แสดงให้เห็นมงกุฎพระมเหสีของพระองค์ซึ่งมีลักษณะคล้ายคลึงกัน โดยเป็นมงกุฎที่ทรงในพระราชพิธีบรมราชาภิเษกของพระองค์ ซึ่งทำจากเครื่องเพชรและอัญมณีส่วนพระองค์ ซึ่งในรัชกาลถัดมาของ สมเด็จพระเจ้าจอร์จที่ 4 นั้นได้นำแบบของมงกุฎนี้ไปใช้ในตราสัญลักษณ์ของเครื่องราชอิสริยาภรณ์เซนต์แพ็ททริค ซึ่งต่อมามงกุฎนี้ได้ถูกขโมยหายไปจากปราสาทดับลิน
ไฟล์:Charlotte of Mecklenburg-Strelitz (museum of Rylsk).jpg|thumb|right|สมเด็จพระราชินีชาร์ลอตต์กับมงกุฎพระอัคครมเหสีของพระองค์ในพระบรมสาทิสลักษณ์

**รูปแบบของมงกุฎ**
มงกุฎพระราชินีอเดลเลด จัดสร้างตามแบบธรรมเนียมมงกุฎแบบอังกฤษ ฐานมงกุฎประดับด้วยกางเขนสลับกันกับเฟลอร์เดอลีส (ดอกลิลลี่) ประดับด้วยเพชร และอัญมณีต่าง ๆ ด้านบนประกอบด้วยส่วนโค้งจำนวน 2 โค้ง (4 ก้าน) ซึ่งแล่นไปบรรจบที่ลูกโลกด้านบนซึ่งเป็นฐานรองกางเขนซึ่งอยู่บนยอดสูงสุดของมงกุฎ สมเด็จพระราชินีอเดลเลดทรงไม่เห็นชอบที่จะให้จัดหาเพชรและอัญมณีชุดใหม่มาใช้ประดับมงกุฎองค์ใหม่นี้ จึงมีพระบรมราชนุญาตให้ใช้เครื่องเพชรและอัญมณีส่วนพระองค์เพื่อประดับแทน ซึ่งต่อมาในภายหลังจากพระราชพิธีแล้ว จึงได้มีการถอดเพชรและอัญมณีออกจากตัวเรือนมงกุฎ และเก็บไว้แต่ตัวเรือนเท่านั้น

**อ้างอิง**
# use Anne Keay, The Crown Jewels (Historic Royal Palaces, 2002) p. 58. 
หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:อาเดิลไฮท์แห่งซัคเซิน-ไมนิงเงิน
สเตฟาน บราซัส

สเตฟาน บราซัส (Stefan Brasas) เกิดวันที่ 31 สิงหาคม ค.ศ. 1967 ที่มึนชเตอร์ เป็นผู้รักษาประตูฟุตบอลผู้เกษียณตัวชาวเยอรมัน

**ผลงานการฝึกสอน**
ภายหลังจากที่มีการทำข้อตกลงกับสหพันธ์ฟุตบอลไนจีเรียเป็นเวลาที่ยาวนาน บราซัสก็ได้มาเป็นผู้ฝึกสอนผู้รักษาประตูให้แก่ทีมวุพเพอร์ทาเลอร์เอสเฟาโบรุสเซียตั้งแต่วันที่ 15 กุมภาพันธ์ ค.ศ. 2008 ถึงวันที่ 9 กรกฎาคมของปีเดียวกัน และตั้งแต่เดือนกรกฎาคม ค.ศ. 2008 ถึงเดือนธันวาคม ค.ศ. 2009 เขาได้ทำหน้าที่เป็นผู้ฝึกสอนผู้รักษาประตูภายใต้หัวหน้าผู้ฝึกสอนอย่างวินฟรีด เชเฟอร์ สำหรับสโมสรอัลไอน์ในสหรัฐอาหรับเอมิเรตส์ จากนั้น ตั้งแต่วันที่ 1 สิงหาคม ค.ศ. 2011 เขาได้มาเป็นผู้ฝึกสอนผู้รักษาประตูของทีมชาติไทย

**อ้างอิง**

**แหล่งข้อมูลอื่น**
 Stefan Brasas- stefan-brasas- Linktext=nein Profil auf playerhistory.com-  "Stefan Brasas im Exklusiv-Interview" date=2012-09-11  auf thai-fussball.com
หมวดหมู่:นักฟุตบอลชาวเยอรมัน
หมวดหมู่:ผู้รักษาประตูฟุตบอล
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากมึนส์เทอร์
หมวดหมู่:ผู้เล่นเฟาเอ็ฟเอ็ล โบคุม
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นเอ็ฟเซ มานดอร์ฟ
หมวดหมู่:ผู้เล่นชตุทการ์เทอร์คิคเคิร์ส
หมวดหมู่:ผู้เล่นแอร์สเทอ เอ็ฟเซ ซาร์บรึคเคิน
หมวดหมู่:ผู้เล่นเอ็มเอ็สเฟา ดืสบวร์ค
คัมภีร์โหราศาสตร์ไทยมาตรฐานฉบับสมบูรณ์

คัมภีร์โหราศาสตร์ ฉบับ หลวงวิศาลดรุณกร
คัมภีร์โหราศาสตร์ ฉบับหลวงวิศาลดรุณกร คือ คัมภีร์โหราศาสตร์ไทยฉบับมาตรฐานสมบูรณ์ของหลวงวิศาลดรุณกร(อั้น สาริกบุตร)ซึ่งจัดทำขึ้นเพื่อการศึกษาแก่ผู้สนใจศาสตร์แห่งการพยากรณ์ โดยการรวบรวมเรียบเรียง ตำราพยากรณ์ 153 คัมภีร์ ซึ่งมีมูลเหตุที่มาเป็นสำคัญ ผลงานการแต่งคัมภีร์หลวงวิศาลดรุณกรได้ระบุไว้ในคำอุทิศผลงาน ว่า เป็นงานเขียนทีได้กระทำขึ้นระหว่างปี พ.ศ. 2466 ถึง พ.ศ. 2480 รายละเอียดในตำราประกอบด้วยคำบรรยาย บทวิจารณ์ การแสดงข้อปฏิบัติในภาคปฏิบัติการคำนวณ ตลอดถึงพิธีกรรม ในภาคที่เกี่ยวกับการคำนวณตามวิธีสถิติและการอนุมานในลักษณะเสนอแนวทางควบคุมตนตามแนวจริยศาสตร์สังคม รวมถึงวิธีทางดาราศาสตร์ที่ใช้การสังเกตทิศทางการโคจรของดวงดาวที่เคลื่อนไปตามฤดูกาล ซึ่งส่วนมากเป็นวิธีทางคณิตศาสตร์เชิงสมุฏฐานประกอบกับความน่าจะเป็นแล้วแปรเป็นบทประพันธ์ที่มีไว้สำหรับตอบการซักถามและใช้แนะแนวต่อความรู้สึกนึกคิด   คัมภีร์โหราศาสตร์ฉบับนี้ พระยาโหราธิบดี(แหยม วัชรโชติ)และนักโหราศาสตร์ให้การรับรอง ว่าเป็นตำราที่ดี มีความละเอียดและสามารถใช้คำนวณระยะเวลาการเกิดคราสได้อย่างใกล้เคียง แม่นยำ 
หมวดหมู่:โหราศาสตร์
ขยะชุมชน

ขยะชุมชน หมายถึงขยะทุกชนิดที่ถูกทิ้งออกมา แต่ไม่รวมขยะจากอุตสาหกรรม, การแพทย์หรือการพยาบาลและขยะนิวเคลียร์ ขยะที่กำลังพูดถึงในประเทศไทยคาดว่ามีประมาณวันละ 50,000 ตัน หรือประมาณ 17 ล้านตันต่อปีในปี 2556 เป็นขยะในเขตกทม ประมาณ 22% ได้แก่- ขยะชีวภาพ เช่นอาหาร พืช และผลิตภัณฑ์จากพืช ซากพืช ซากสัตว์ที่ยังไม่เน่าเปี่อย- วัสดุที่สามารถนำมาใช้ใหม่ได้ เช่นแก้ว พลาสติค กระป๋อง โลหะ ผ้าหรือสิ่งทอ แบตเตอรี่ เป็นต้น- เศษวัสดุก่อสร้างที่ถูกทำลาย เศษผง ปูน ทราย อิฐ- เครื่องใช้ไฟฟ้า คอมพิวเตอร์ ทีวี จอภาพ อุปกรณ์อิเล็คโทรนิคส์- สารอันตราย เช่นแบตเตอรี หลอดไฟ สี สารเคมี กระป๋องสเปรย์ ปุย วัตถุระเบิด สารติดไฟ- สารพิษเช่น ยาฆ่าแมลง ยาฆ่าหญ้า ยาฆ่าเชื้อต่างๆ

**การกำจัด**
แบ่งเป็น 4 ส่วนหลักๆคือ การนำกลับมาใช้ใหม่ การหมักทำปุ๋ย การฝังกลบ และการเผาเพื่อสร้างพลังงาน (Incineration) 

**การจัดการ**
ได้แก่ การเก็บมาจากผู้ทิ้ง ขนส่ง คัดแยก เก็บรักษา และการจำหน่าย การดำเนินการอาจเป็นแบบผสมผสานในแต่ละขั้นตอน เช่นการคัดแยกอาจดำเนินการตั้งแต่แรกโดยการจัดภาชนะแยกประเภทขยะให้ชัดเจน สำหรับขยะที่สามารถนำกลับไปใช้ใหม่ได้อาจแยกไปเก็บรวบรวมต่างหาก หรือจำหน่ายไปโรงงานผลิตใหม่ได้เลย เช่นแก้ว โลหะ พลาสติค กระดาษ เป็นต้น

**การกำจัดขยะโดยวิธีการฝังกลบ**
บ่อที่ใช้ฝังกลบต้องอยุ่ห่างชุมชนและห่างจากแหล่งน้ำทุกชนิด ต้องก่อสร้างตามหลักมาตรฐานสาธารณสุข ไม่เป็นแหล่งเพาะเชื้อ หรือแหล่งอาหารของสัตว์ ที่จะทำให้เกิดโรคติดต่อ ไม่มีกลิ่นรบกวนชุมชน และขั้นตอนการฝังกลบต้องถูกหลักมาตรฐานสากล

**การนำไปผลิตพลังงาน**
ปัจจุบันได้มีการพัฒนาเทคโนโลยีในการเปลี่ยนขยะชุมชนให้เป็นพลังงานให้สะอาดและมีประสิทธิภาพมากกว่าเดิม เช่นการดักจับแก๊สในหลุมฝังกลบ การเผาไหม้สมบูรณ์ การเปลี่ยนเป็นเชื้อเพลิงเหลว (pyrolysis) การแปรสภาพเป็นแก๊ส (gasification) และ การแปรสภาพด้วยวิธีการ plasma arc

**อ้างอิง**
หมวดหมู่:ขยะ
หมวดหมู่:ผู้เข้าแข่งขันโอลิมปิกฤดูร้อน 1956

หมวดหมู่:บุคคลในคริสต์ศตวรรษที่ 20
1956
หมวดหมู่:โอลิมปิกฤดูร้อน 1956
วิภาส ศรีทอง

วิภาส ศรีทอง เป็นนักเขียนนวนิยายและเรื่องสั้น ผู้ได้รับ รางวัลซีไรต์ ประจำปี พ.ศ. 2555 ประเภทนวนิยาย จากงานเขียนเรื่อง คนแคระ

**ประวัติ**
เกิดที่อำเภอควนขนุน จังหวัดพัทลุง จบชั้นประถมจากโรงเรียนอนุบาลพัทลุง เรียนชั้นมัธยมต้นที่โรงเรียนพัทลุง เพียงปีเศษก็ลาออกและสอบเทียบ แล้วย้ายตามครอบครัวมาอยู่กรุงเทพฯ เรียนชั้นมัธยมศึกษาตอนปลายที่โรงเรียนสารวิทยาก่อนลาออกกลางคัน(ชั้นมัธยมปีที่ห้า) โดยอาศัยเรียนหลักสูตรการศึกษานอกระบบระดับการศึกษาขั้นพื้นฐาน(กศน.) จนได้วุฒิจบมัธยมปลาย ภายหลังสอบเอ็นทรานซ์เข้าเรียนในคณะแพทยศาสตร์ โรงพยาบาลรามาธิบดี แต่ลาออกในปีสุดท้ายของการศึกษาขณะเป็นเอ็กซ์เทิร์น มีงานเขียนเรื่องสั้นตีพิมพ์ครั้งแรกในปี พ.ศ. 2537  ทำงานเขียนและงานศิลปะเรื่อยมา เดือนสิงหาคมปี พ.ศ. 2545 แสดงงานศิลปะและวรรณรูป นิทรรศการวิชวลโพม บทที่สอง ที่อนุสรณ์สถาน 14 ตุลา 
ปัจจุบันทำงานเขียน และพำนักอยู่ย่านราชวัตร กรุงเทพฯ วิภาสสมรสกับนาตาลี ชไนเดอร์ ภูมิสถาปนิกชาวออสเตรเลีย
ในปี พ.ศ. 2555 วิภาส ศรีทองได้รับรางวัลซีไรต์ จากนวนิยายเรื่องคนแคระ ต่อมาปีพ.ศ. 2556 ได้รับเชิญร่วมอภิปรายบนเวทีในงานมหกรรมวรรณกรรมคูลเลอร์ ลัมเปอร์ ประเทศมาเลเซีย และงานมหกรรมวรรณกรรมแห่งชัยปุระ ประเทศอินเดียเมื่อปีพ.ศ. 2558 ซึ่งเป็นมหกรรมวรรณกรรมที่ใหญ่ที่สุดในเอเชีย ปี พ.ศ. 2560 ได้รับเชิญเข้าร่วม International Writing Program's Fall Residency at the University of Iowa in Iowa City, IA เพื่อทำงานเขียน รวมถึงเผยแพร่งานและเล็คเชอร์เป็นเวลาสามเดือน

**ผลงาน**
เริ่มต้นจากงานเขียนเรื่องสั้นและบทกวี โดย'พันธนาการ' เป็นเรื่องสั้นเรืองแรกที่ได้รับการตีพิมพ์เมื่อปี พ.ศ. 2537  ใช้นามปากกา วิภาส ศรีทอง ร.ตะวัน และ นาตาลี ภายหลังหันมาเขียนงานนวนิยายเป็นส่วนใหญ่โดยใช้ชื่อจริง - vagabond (2000) รวมบทกวี(ทำมือ)ภาษาอังกฤษ- รวมเรื่องสั้นแมวเก้าชีวิต (2002)
*กราฟฟิติ (Graffiti) (2002) รวมบทกวีภาษาอังกฤษ- รวมเรื่องสั้นเวลาล่วงผ่านอุโมงค์ (ค.ศ. 2008)- วรรณรูป ตรึงตากลบท (2011)- นวนิยาย คนแคระ (2012)  และเป็นนวนิยายรางวัลซีไรต์ ประจำปี 2555- นวนิยาย หมาหัวคน (2012) เข้ารอบลองลิสต์รางวัลซีไรต์ ประจำปี 2558- นวนิยาย หลงลบลืมสูญ (2015) เข้ารอบสุดท้ายรางวัลซีไรต์ ประจำปี 2558- นวนิยาย อนุสาวรีย์ (2018) เข้ารอบลองลิสต์สิบสามเล่มสุดท้ายรางวัลซีไรต์ประจำปี 2561
*รวมเรื่องสั้น รยางค์และเงื้อมเงา (2020) เข้ารอบสุดท้ายรางวัลซีไรต์ ประจำปี 2563- นวนิยาย เกดในเคิร์มแลนด์ (2022)เข้ารอบสุดท้ายการประกวดรางวัลเซเว่นบุ๊คอวอร์ด ปี พ.ศ.2567- นวนิยาย ห้องเรณู (2024) เข้ารอบสุดท้ายรางวัลซีไรต์ ประจำปี 2567

**อ้างอิง**

**แหล่งข้อมูลอื่น**
  บล็อกของวิภาส ศรีทอง- บทสัมภาษณ์หนังสือ Hidden Agenda-  มหกรรมวรรณกรรมคูลเลอร์ ลัมเปอร์ปี 2556 date=2014-07-14 -  มหกรรมวรรณกรรมแห่งชัยปุระปี 2558 (1)และ  (2)-  วิดีโอคลิปบทสัมภาษณ์จาก IWP University Of Iowa
หมวดหมู่:นักประพันธ์รางวัลซีไรต์ชาวไทย
หมวดหมู่:นักเขียนเรื่องสั้นชาวไทย
หมวดหมู่:นักเขียนจากจังหวัดพัทลุง
หมวดหมู่:นักเขียนนวนิยายชาวไทย
หมวดหมู่:บุคคลจากอำเภอควนขนุน
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากโรงเรียนสารวิทยา
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
ปลากระบอกเทา

ปลากระบอกเทา (Mugil cephalus) เป็นปลาน้ำกร่อยชนิดหนึ่ง จำพวกปลากระบอก (Mugilidae) มีลักษณะทั่วไป คือ เป็นปลาที่มีลำตัวยาวป้อมหัวแหลม ที่ตามีเยื่อไขมันคลุม ปากเล็ก ครีบหลังมีสองอัน ส่วนหลังเป็นสีเทาหรือน้ำตาล ด้านข้างเป็นสีเงินวาวท้องขาว ข้างลำตัวมีแถบสีดำบาง ๆ พบมีอยู่ทั่วไปในเขตร้อนและเหนือหรือใต้เขตร้อนในมหาสมุทรแปซิฟิก, มหาสมุทรแอตแลนติกและมหาสมุทรอินเดีย รวมทั้งในทะเลเมดิเตอร์เรเนียน สำหรับในไทยมีรายงานว่าพบที่จังหวัดสงขลาแต่ไม่มาก

วงจรชีวิตของปลากระบอกเทาคล้ายกับปลานวลจันทร์ทะเล ซึ่งเป็นปลาคนละวงศ์กัน กล่าวคือ ผสมพันธุ์วางไข่ในทะเลแล้วลูกปลาจะเข้ามาหากินและเจริญเติบโตในบริเวณชายฝั่ง ปลาจะเจริญเติบโตในบริเวณชายฝั่งและจะโตเต็มวัยพร้อมที่จะผสมพันธุ์วางไข่ได้เมื่อมีอายุตั้งแต่ 2 ปีขึ้นไป ปลาเพศเมียจะมีไข่ตั้งแต่ 1-3 ล้านฟอง แล้วแต่ขนาดของปลา ปลาจะวางไข่ในทะเลลึกนอกชายฝั่งที่มีอุณหภูมิในช่วง 21-25 องศาเซลเซียส ลักษณะไข่ปลาเป็นไข่ครึ่งจมครึ่งลอยลูกปลาที่ฟักเป็นตัวจะถูกกระแสน้ำพัดพาเข้าในบริเวณชายฝั่ง ลูกปลาช่วงวัยอ่อนจะกินแพลงก์ตอนสัตว์เป็นอาหารเมื่อลูกปลาเจริญได้ขนาดประมาณ 3 เซนติเมตร ก็จะเปลี่ยนอุปนิสัยการกินอาหารมากินพืชแทน

ปลากระบอกเทาเป็นปลาที่กินพืชที่แท้จริงจัดอยู่ในขั้นอาหารที่สอง เป็นปลาที่ทนต่อสภาพแวดล้อมได้ดีสามารถปรับตัวให้เข้ากับสภาพแวดล้อมได้ดี สามารถปรับตัวให้เข้ากับสิ่งแวดล้อมใหม่ ๆ ได้ง่าย และสามารถหาอาหารกินได้ในทุกระดับน้ำ 
ปลากระบอกเทาจะกินโดยวิธีการดูดหรือแทะเล็มที่พื้นผิววัสดุซึ่งมีทั้งอาหารและไม่ใช่อาหาร แต่จะมีอวัยวะกรองที่คอเรียกว่า "Phary ngeal fitering device" แยกตะกอนอาหารออกจากตะกอนที่ไม่ใช่อาหารแล้วพ่นตะกอนที่ไม่ใช่อาหารออกมาและส่วนที่เป็นอาหารก็จะกลืนลงสู่กระเพาะอาหารส่วนลำไส้จะยาวมาก ขดอยู่หลังกระเพาะอาหารยาวประมาณ 5 เท่าของตัวปลา
ลูกปลากระบอกเทา
ปัจจุบัน ปลากระบอกเทา มีการทดลองเลี้ยงและส่งเสริมให้เลี้ยงเป็นปลาเศรษฐกิจ เช่นเดียวกับปลากระบอกชนิดอื่น ๆ โดยเลี้ยงกันในบ่อดิน นอกจากนี้แล้วยังมีการเลี้ยงเป็นปลาสวยงามด้วย นับเป็นปลาที่เลี้ยงง่าย สามารถปรับตัวให้เข้ากับที่เลี้ยงได้เป็นอย่างดี

**อ้างอิง**

**แหล่งข้อมูลอื่น**
 รูปและข้อมูลเพิ่มเติม
เซ็มเปอร์ ฟิเดลิส

เซ็มเปอร์ ฟิเดลิส (Semper Fidelis)  เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1888 เป็นเพลงมาร์ชประจำหน่วยของนาวิกโยธินสหรัฐอเมริกา   เป็นหนึ่งในสองเพลงที่แต่งขึ้นตามคำขอของเชสเตอร์ เอ. อาเทอร์ ประธานาธิบดีคนที่ 21 ของสหรัฐอเมริกา โดยอีกเพลงหนึ่งคือเพลง "Presidential Polonaise" ในปี ค.ศ. 1986   
ชื่อเพลงมาจากคำขวัญ Semper fidelis เป็นภาษาละติน แปลว่า "Always Faithful" หรือ "ข้าฯ จะจงรักภักดี" ซึ่งเป็นคำขวัญประจำหน่วยนาวิกโยธินสหรัฐ 

**อ้างอิง**
หมวดหมู่:ผลงานของ จอห์น ฟิลิป ซูซา
หมวดหมู่:เพลงมาร์ชในประเทศสหรัฐอเมริกา
หมวดหมู่:เพลงทหาร
วีระกร คำประกอบ

วีระกร คำประกอบ (เกิด 11 พฤษภาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครสวรรค์ อดีตรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ปัจจุบันเป็นสมาชิกพรรคภูมิใจไทย

**ประวัติ**
วีระกร เกิดเมื่อวันที่ 11 พฤษภาคม พ.ศ. 2497 ที่กรุงเทพมหานคร เป็นบุตรนายสวัสดิ์ นางมะลิ คำประกอบ มีพี่น้องอีก 2 คน คือ ดิสทัต คำประกอบ และภานุวัฒน์ คำประกอบ
สำเร็จการศึกษาชั้นมัธยม จากโรงเรียนสวนกุหลาบวิทยาลัย ระดับปริญญาตรี วิศวกรรมศาสตร์ จากจุฬาลงกรณ์มหาวิทยาลัย และเขาเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2518 ระดับปริญญาโท ด้านวิศวกรรมศาสตร์ จากมหาวิทยาลัยยังส์ทาวน์ รัฐโอไฮโอ สหรัฐอเมริกา และปริญญาเอก ด้านวิศวกรรมศาสตร์ จากมหาวิทยาลัยเท็กซัส อาร์ลิงตัน

**การทำงาน**
วีระกร คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม และได้รับเลือกตั้งต่อเนื่องอีก 5 สมัย ในปี พ.ศ. 2531 จนถึงปี พ.ศ. 2539 ในสังกัดพรรคต่างๆ อาทิ พรรคเอกภาพ พรรคสามัคคีธรรม พรรคชาติไทย และพรรคความหวังใหม่ ตามลำดับ ยกเว้นในการเลือกตั้ง พ.ศ. 2526 เพียงครั้งเดียว ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในสังกัดพรรคไทยรักไทย แต่แพ้ให้กับนายสมควร โอบอ้อม จากพรรคชาติไทย กระทั่งได้รับเลือกตั้งอีกครั้งในปี พ.ศ. 2548
ในปี พ.ศ. 2550 เขาเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง 5 ปี
วีระกร เคยเป็นรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ซึ่งขณะนั้นเขาสังกัดพรรคความหวังใหม่
ในวันอังคารที่ 13 พฤศจิกายน พ.ศ. 2561 นายวีระกรได้เข้ามาสังกัด พรรคพลังประชารัฐ และได้รับการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาในปี 2566 เขาได้ลาออกจากพรรคพลังประชารัฐ และย้ายไปสังกัดพรรคภูมิใจไทย
หลังจากย้ายเข้า  พรรคภูมิใจไทย ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ เขต 2 แต่เขาไม่ได้รับการเลือกตั้ง พ่ายแพ้ให้กับ นายทรงศักดิ์ สงเสริมอุดมชัย จากพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:สกุลคำประกอบ
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:นักการเมืองพรรคกิจสังคม
หมวดหมู่:พรรคสหประชาธิปไตย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นายกองค์การนักศึกษาในประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การฝังกลบ

การฝังกลบ ในอดีตถึงปัจจุบัน เป็นวิธึการหลักในการกำจัดขยะเกือบทุกชนิด บางแห่ง เป็นการฝังอย่างถาวรเช่นของเสียจากปฏิกิริยานิวเคลียร์ แต่บางแห่งใช้ฝังเพื่อเป็นที่เก็บรักษาชั่วคราว หรือเพื่อทำการรวบรวมก่อนส่งไปเข้าขบวนการอื่น หรือเพื่อการนำกลับมาใช้อีก และที่สำคัญก็คือเพื่อผลิตเป็นเชื้อเพลิงชีวภาพ ในปัจจุบัน เรามีเทคโนโลยีด้านนี้ เพื่อใช้ประโยชน์จากขยะให้ได้มากที่สุด จุดประสงค์หลักก็คือ เพื่อแก้ปัญหาพลังงาน และสิ่งแวดล้อม

**มาตรฐาน**
บ่อกลบต้องอยู่ในพื้นที่หน่วยงานรับผิดชอบอนุญาต ต้องถูกออกแบบ ปฏิบัติงานและควบคุมสอดส่องจากเจ้าหน้าที่ตลอดระยะเวลาการดำเนินงาน บ่อฝังกลบขยะแข็งต้องระวังเรื่องสารปนเปื้อนที่อาจออกมาจากไอน้ำ ต้องมีการตรวจวัดการปนเปื้อนของน้ำใต้ดินและการรั่วไหลจากแก๊สในบ่อหมัก และมีมาตรการรองรับเมื่อเกิดปัญหา บ่อกลบต้องปฏิบัติตามข้อกำหนดดังกล่าว รวมทั้งข้อกำหนด ดังต่อไปนี้- ตำแหน่งที่ตั้ง ต้องไม่อยู่ใกล้รอยเลื่อนของเปลือกโลก, พื้นที่ชุ่มน้ำ หรือเขตหวงห้ามที่ประกาศ- มีดินเหนียวอัดแน่นหนา 60 ซม.กับแผ่นวัสดุกันน้ำ ปูทั้งด้านล่างและด้านข้างของบ่อ เพื่อป้องกันน้ำใต้ดินซึมเข้าไป หรือน้ำชะขยะรั่วซึมออกมา- มีระบบการเก็บกักและระบายน้ำชะขยะ เพื่อนำไปบำบัดก่อนทิ้ง- มีกิจกรรมต่อเนื่องเพื่อบดอัดและเติมดินหนาๆปิดผิวหน้าเพื่อลดกลิ่น, มูลฝอย, แมลง, สัตว์กัดแทะ เพื่อสุขลักษณะที่ดี- การปิดบ่อและการดูแลหลังการปิดบ่อ ต้องมีมาตรการคลุมบ่อและมาตรการดูแลระยะยาวกับบ่อที่ปิดแล้ว- จัดทำกิจกรรมแก้ไข ควบคุมและทำความสะอาดบ่อที่หมดสภาพและกิจกรรมเพื่อป้องกันคุรภาพของน้ำใต้ดิน- ประกันด้านการเงินโดยให้ทุนสำหรับการป้องกันสิ่งแวดล้อม ทั้งก่อนและหลังการปิดบ่อ
การฝังกลบที่ Hawai จะเห็นแผ่นกันซึมบุผนังบ่อด้านซ้าย
วัสดุบางอย่างที่เป็นขยะชุมชนเช่น สีทาบ้าน, สารเคมี, น้ำมันเครื่อง, แบตเตอรี และยาฆ่าแมลง อาจถูกห้ามไม่ให้ฝังกลบของชุมชน เพราะเป็นขยะอันตราย ควรแยกออกไปดำเนินการกำจัดต่างหาก

**อ้างอิง**
หมวดหมู่:ขยะ
เดอะสตาส์แอนด์สไตรส์ฟอร์เอเวอร์

เดอะสตาส์แอนด์สไตรส์ฟอร์เอเวอร์ (The Stars and Stripes Forever) เป็นเพลงมาร์ชปลุกใจที่แต่งโดย จอห์น ฟิลิป ซูซา ใน ค.ศ. 1896 ได้รับการรับรองโดยรัฐสภาสหรัฐ ให้เป็นเพลงประจำชาติของสหรัฐ 
ซูซาระบุในหนังสือ Marching Along หนังสืออัตชีวประวัติของเขาว่า ได้แต่งเพลงนี้ในวันคริสต์มาสของ ค.ศ. 1896 ขณะอยู่บนเรือเดินทะเล ระหว่างเดินทางกลับจากพักผ่อนในยุโรปพร้อมกับภรรยา และได้รับทราบข่าวการเสียชีวิตของเดวิด เบลคลีย์ ผู้จัดการวงดุริยางค์ซูซาแบนด์ของเขา  
เพลงนี้ได้รับการบรรเลงครั้งแรกในพิธีเปิดศาลาว่าการเมืองออกัสตา รัฐเมน เมื่อวันที่ 1 พฤษภาคม ค.ศ. 1897  และที่สวนสาธารณะวิลโลว์โกรฟ เมืองฟิลาเดลเฟีย เมื่อวันที่ 14 พฤษภาคม ค.ศ. 1897 

**บทร้อง**
ซูซาได้ประพันธ์บทร้องขึ้น, ในความเป็นจริงแล้วอาจเนื้อร้องอาจแตกต่างไปจากทำนองเพลง. The typical pairing of Sousa's lyrics with the various sections of the march is noted in the square brackets.

**สำนวนซูซา**
First Strain
Let martial note in triumph float
And liberty extend its mighty hand
A flag appears 'mid thunderous cheers,
The banner of the Western land.
The emblem of the brave and true
Its folds protect no tyrant crew;
The red and white and starry blue
Is freedom's shield and hope.
Second Strain
Other nations may deem their flags the best
And cheer them with fervid elation
But the flag of the North and South and West
Is the flag of flags, the flag of Freedom's nation.
(repeats) Other nations may deem their flags the best
And cheer them with fervid elation,
But the flag of the North and South and West
Is the flag of flags, the flag of Freedom's nation.
Trio
Hurrah for the flag of the free!
May it wave as our standard forever,
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray
That by their might and by their right
It waves forever.
Repeat of the First Strain
Let eagle shriek from lofty peak
The never-ending watchword of our land;
Let summer breeze waft through the trees
The echo of the chorus grand.
Sing out for liberty and light,
Sing out for freedom and the right.
Sing out for Union and its might,
O patriotic sons.
Grandioso
Hurrah for the flag of the free.
May it wave as our standard forever
The gem of the land and the sea,
The banner of the right.
Let despots remember the day
When our fathers with mighty endeavor
Proclaimed as they marched to the fray,
That by their might and by their right
It waves forever.

**สำนวนอื่น**

**สื่อ**

**ดูเพิ่ม**
 "You're a Grand Old Flag"

**เชิงอรรถและอ้างอิง**
หมวดหมู่:ผลงานของ จอห์น ฟิลิป ซูซา
หมวดหมู่:เพลงปลุกใจในประเทศสหรัฐ
สตาส์แอนด์สไตรส์ฟอร์เอเวอร์
หมวดหมู่:สัญลักษณ์ประจำชาติสหรัฐ
หมวดหมู่:เพลงทหาร
เดอะวอชิงตันโพสต์ (เพลงมาร์ช)

เดอะวอชิงตันโพสต์ (The Washington Post March) เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1889 ได้รับการบรรเลงครั้งแรกในพิธีการเมื่อวันที่ 15 มิถุนายน ค.ศ. 1889  และได้รับความนิยมมาตั้งแต่นั้น จัดเป็นผลงานหนึ่งของจอห์น ฟิลิป ซูซา ที่มีชื่อเสียงที่สุด
ซูซาแต่งเพลงนี้ขึ้นตามคำขอของแฟรงค์ แฮตตัน และเบอไรอาห์ วิลคินส์ เจ้าของหนังสือพิมพ์เดอะวอชิงตันโพสต์ เพื่อใช้ในพิธีมอบรางวัลการประกวดการเขียนเรียงความของหนังสือพิมพ์  หลังจากแฮตตันและวิลคินส์ซื้อเดอะวอชิงตันโพสต์จากเจ้าของเดิม

**สื่อ**

**อ้างอิง**

**แหล่งข้อมูลอื่น**
  The Washington Post date=2006-01-10  MIDI
หมวดหมู่:ผลงานของ จอห์น ฟิลิป ซูซา
วอชิงตันโพสต์
ทราเวล แชนแนล ไทยแลนด์

ทราเวล แชนแนล ไทยแลนด์ (Travel Channel Thailand) เป็นช่องรายการท่องเที่ยวออกอากาศทางทรูวิชั่นส์ บริหารงานโดย บริษัท ทราเวล แชนแนล คอร์ปอเรชั่น จำกัด เริ่มออกอากาศครั้งแรกวันที่ 1 มกราคม พ.ศ. 2554
Travel Channel Thailand ได้ให้ต้นกำเนิดคำว่า "TC" ในประเทศไทย ย่อมาจากคำว่า Travel Companion ซึ่งหมายความว่า "เพื่อนร่วมเดินทาง" 
ปัจจุบันทราเวล แชนแนล ไทยแลนด์ ได้ยุติการแพร่ภาพออกอากาศทุกช่องทาง นับตั้งแต่วันที่ 16 พฤศจิกายน 2561 เป็นต้นไป

**ช่องทางรับชม**
 ทรูวิชั่นส์ ช่องหมายเลข 364 และ ช่องหมายเลข 72-  www.travelchannel.co.th date=2013-07-27 

**รายการที่ออกอากาศในปัจจุบัน**
 คลิกไปเที่ยวไป- Boarding Pass- Grab Life- เที่ยวนี้ขอเมาท์- สินเจริญฉิ่งฉับทัวร์- Googo- ทำไมไทยแลนด์- The Insider- Guitar Road- กินเที่ยว Around the world- ก๊วนชวนเที่ยว- Flavors Time- Family Day- Go Around- Globe Venture- Trail Finder

**รายการที่ออกอากาศในอดีต**
 Girl Friend- ฝรั่ง ป๊อก ป๊อก- Hang Over Thailand- Saro Go- มอสกินซ่า- ปลาช่อนลุยสวน- เมืองไทยดอตคอม- LikeSara on the way- Fashion Destination On Tour- Across the World- The X Hunter- ชานไม้ชายเขา- Weird Traveler Thailand- Artventure- Check in Now - The Animal Lulla
หมวดหมู่:สถานีโทรทัศน์ในประเทศไทย
หมวดหมู่:ทรูวิชั่นส์
หมวดหมู่:รายการสารคดีท่องเที่ยว
ฟีฟ่าคอนเฟเดอเรชันส์คัพ 2013 รอบแพ้คัดออก

ฟีฟ่าคอนเฟเดอเรชันส์คัพ 2013 รอบแพ้คัดออก จะเริ่มต้นในวันที่ 26 มิถุนายน กับรอบรองชนะเลิศ, และในวันที่ 30 มิถุนายน 2013 กับ ชิงชนะเลิศ ที่ มารากานัง, รีโอเดจาเนโร. สองทีมที่ดีที่สุดจากแต่ละกลุ่มจะได้ผ่านเข้าสู่รอบแพ้คัดออกเพื่อที่จะแข่งขันในสไตล์ทัวร์นาเมนต์ นัดเดียวรู้ผล. นัดชิงอันดับที่สามประกอบไปด้วยการลงสนามระหว่างสองทีมที่พ่ายแพ้จากรอบรองชนะเลิศ.
ในรอบแพ้คัดออก (ประกอบไปด้วย รอบชิงชนะเลิศ), ถ้านัดหนึ่งจบเกมใน 90 นาที, ต่อเวลาพิเศษ ของสองช่วงเวลา (แต่ละ 15 นาที) ที่ลงสนาม. ถ้าผลการแข่งขันจบหลังต่อเวลาพิเศษ, การแข่งขันจะถูกตัดสินโดย ยิงลูกโทษ.

**ทีมที่ผ่านเข้ารอบ**

**แผนผังรอบสุดท้าย**
เวลาที่ใช้ทั้งหมดเป็น เขตเวลาบราซิเลีย (UTC−03:00).

**รอบรองชนะเลิศ**

**บราซิล พบ อุรุกวัย**
300px

**สเปน พบ อิตาลี**
300px

**รอบชิงอันดับที่สาม**
300px

**รอบชิงชนะเลิศ**
300px

**อ้างอิง**

**แหล่งข้อมูลอื่น**
 2013 FIFA Confederations Cup date=2010-06-15 
หมวดหมู่:ฟีฟ่าคอนเฟเดอเรชันส์คัพ 2013
หวีดสุดขีด

หวีดสุดขีด (Scream) ภาพยนตร์อเมริกันแนวสืบสวนสอบสวน ที่ออกฉายในปี ค.ศ. 1996 กำกับโดย เวส คราเวน

**เนื้อเรื่อง**
หลังจากการเสียชีวิตของแม่ซิดนีย์ ซิดนีย์มีสภาพจิตใจไม่ดีนัก แต่เรื่องร้ายอีกเรื่อง เมื่อเคสซี่ย์ได้รับโทรศัพท์จากฆาตกร เคสซี่ย์ถูกฆาตกรรมอย่างปริศนาในชุดหน้ากากผี และไม่นานซิดนีย์ก็ได้รับโทรศัพท์จากฆาตกร ขณะที่คุณพ่อของซิดนีย์หายตัวไป เธอแทบไม่เหลือใครนอกจากเพื่อนของเธอชื่อว่าทาทั่ม แต่เมื่อสถานการณ์เลวร้ายเรื่อยๆ ฆาตกรอาจเป็นใครก็ได้ หรือฆาตกรอาจจะเป็นคนใกล้ตัวของเธอก็ได้

**นักแสดง**
 Neve Campbell รับบท ซิดนีย์ เพรสคอตต์- Courteney Cox รับบท เกล เวเธอร์ส- David Arquette รับบท ดิวอี้ ไรลีย์- Skeet Ulrich รับบท บิลลี่ ลูมิส- Matthew Lillard รับบท สตู มาเชอร์- Rose McGowan รับบท เททัม ไรลีย์- Jamie Kennedy รับบท แรนดี้ มีกส์- Liev Schreiber รับบท คอตตอน เวียรีย์- William Brown รับบท เคนนี่ บราวน์

**เบื้องหลังและความสำเร็จ**
Scream เป็นภาพยนตร์ฆาตกรรมต่อเนื่องวัยรุ่นที่ประสบความสำเร็จมาก เป็นการปลุกกระแสภาพยนตร์ที่แนวนี้ที่เคยได้รับความนิยมมาก่อนในอดีตให้กลับมาได้รับความนิยมอีกครั้ง โดยก่อนฉายไม่มีใครคาดว่าจะประสบความสำเร็จมากถึงขนาดนี้ โดยบทภาพยนตร์มาจากแรงบันดาลใจที่เกิดขึ้นจริง ในคดีที่เรียกว่า Gainesville Ripper ในปี ค.ศ. 1990 ที่เควิน วิลเลียมสัน ผู้เขียนบทได้ติดตามข่าวคดีนี้อย่างสนใจ และพบว่าหน้าต่างบ้านตัวเองเปิดอยู่โดยไม่ทราบสาเหตุ และได้ยินเสียงแปลก ๆ ภายในบ้าน
ดรูว์ แบร์รีมอร์ นักแสดงหญิงที่มีชื่อเสียงรับบท เคสซีย์ เหยื่อฆาตกรรมรายแรกที่ถูกฆ่าตายตั้งแต่เปิดเรื่องมาได้เพียง 13 นาที สันนิษฐานว่ามีที่มาจากแรงบันดาลใจจากตัวละครในเรื่อง Psycho ผลงานคลาสสิกของอัลเฟรด ฮิตช์ค็อก ในทศวรรษที่ 60  โดยแต่แรกแบร์รีมอร์ถูกทาบทามให้เล่นบทซิดนีย์ตัวเองของเรื่อง แต่ทว่าเธอกลับเปลี่ยนใจก่อนถ่ายทำเพียง 5 สัปดาห์ และความที่แบร์รีมอร์เป็นคนที่รักสัตว์ เวส คราเวน ผู้กำกับฯจึงเล่าเรื่องการทารุณกรรมสัตว์ให้เธอฟังก่อนถ่ายทำ นั่นทำให้เธอได้ร้องไห้ออกมาเป็นธรรมชาติจริง ๆ และผู้ที่รับบทฆาตกรในหน้ากากผีฉากนี้ก็คือ เวส คราเวน เอง ซึ่งคราเวนได้ถูกแบร์รีมอร์ทุ่มด้วยโทรศัพท์ และก่อนหน้านั้นตามบท แบร์รีมอร์ต้องโทรไปขอความช่วยเหลือจากเจ้าหน้าที่ตำรวจในเบอร์ 911 แต่ทว่าทีมงานลืมที่จะถอดสายโทรศัพท์ออก ทำให้เจ้าหน้าที่ ๆ รับสายนึกว่ามีการฆาตกรรมเกิดขึ้นจริง ๆ  และผู้ที่ให้เสียงของฆาตกรหน้ากากผี คราเวนก็กันมิให้พบปะกับบรรดานักแสดงเพื่อให้ได้เสียงสมจริง อีกทั้งในการถ่ายทำยังทำให้ 2 นักแสดงนำ คือ เคอร์นีย์ คอก และเดวิด อาเควตต์ ได้พบกัน ต่อมาทั้งคู่จึงได้แต่งงานกันโดยมีลูกสาวด้วยกันหนึ่งคน ก่อนที่จะเลิกรากันในปี ค.ศ. 2013
จากความสำเร็จของ Scream ทำให้ภาคต่อตามมาอีก 4 ภาค รวมถึงเอชบีโอยังได้นำไปสร้างต่อในรูปแบบซีรีส์ และยังทำให้มีภาพยนต่ในแนวเดียวกันนี้ตามมาอีกหลายเรื่อง เช่น I Know What You Did Last Summer ในปี ค.ศ. 1997 หรือ Urban Legend ในปี ค.ศ. 1998 เป็นต้น และยังทำให้หน้ากากผีที่ฆาตกรสวมใส่ในเรื่องที่มีชื่อว่า "โกสต์เฟซ" (Ghost face) กลายเป็นหน้ากากที่ได้รับความนิยมโดยเฉพาะในช่วงเทศกาลฮาโลวีน 

**อ้างอิง**

**แหล่งข้อมูลอื่น**
 0117571
หมวดหมู่:อัลบั้มเพลงในปี พ.ศ. 2539
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์ฆาตกรต่อเนื่อง
หมวดหมู่:ภาพยนตร์ระทึกขวัญ
วิกิพีเดีย:เสนอบทความคัดสรร/สงครามพระเจ้าตะเบ็งชเวตี้

=== สงครามพระเจ้าตะเบ็งชเวตี้**
สงครามพระเจ้าตะเบ็งชเวตี้ ถูกเสนอเมื่อ 24 มิถุนายน พ.ศ. 2556 และจะได้รับการพิจารณาภายในวันที่ 8 กรกฎาคม พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 22 กรกฎาคม พ.ศ. 2556
 เสนอชื่อโดย Mr.BuriramCN (พูดคุย) (เห็นบทความเนื้อหาค่อนข้างดีเยี่ยม)
สนับสนุน 
#  --เอ็ดมัน ^____^ (ສົນທະນາ) 20:21, 7 กรกฎาคม 2556 (ICT)
#
คัดค้าน
#
#
เสนอแนะการปรับปรุง
# น่าจะสร้างบทความ สงครามช้างเผือก --Sry85 (พูดคุย) 15:59, 30 มิถุนายน 2556 (ICT) 
#* มีคนสร้างขึ้นมาแล้วครับ สงครามช้างเผือก โดยคุณ ผู้ใช้:เอ็ดมัน --Inspector from Buriram (พูดคุย) 20:07, 7 กรกฎาคม 2556 (ICT)
สมพล คูเกษมกิจ

สมพล คูเกษมกิจ (24 มกราคม พ.ศ. 2506 – ) เป็นอดีตนักกีฬาแบดมินตันชาวไทย เขาเป็นหนึ่งในผู้เล่นที่ยอดเยี่ยมที่สุดในช่วงปลายคริสต์ทศวรรษ 1980 และต้นคริสต์ทศวรรษ 1990 ของกีฬาดังกล่าวในประเทศไทย
นอกจากนี้ เขายังเป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย

**ผลงานในระดับอาชีพ**
พ.ศ. 2526 สมพล คูเกษมกิจ เป็นผู้ชนะรายการสวิสโอเพน 1983 ในประเภทชายเดี่ยว สองปีต่อมา ใน พ.ศ. 2528 เขาเข้าแข่งขันแบดมินตันชิงแชมป์โลกโดยผ่านรอบสองก่อนที่จะเป็นฝ่ายแพ้ต่อพราคัช ปาทุโกณ ในเวลาต่อมา จากนั้น ใน พ.ศ. 2533 สมพลได้เป็นผู้ชนะการแข่งขันไทยแลนด์โอเพนที่ประเทศไทย ซึ่งเป็นชาวไทยคนแรกที่ได้รับถ้วยรางวัลจากการแข่งขันดังกล่าวในประเภทชายเดี่ยว รวมถึงได้ตำแหน่งรองแชมป์ใน พ.ศ. 2531, 2532 และ 2534 ส่วนใน พ.ศ. 2535 เขาได้เข้าแข่งขันกีฬาโอลิมปิกในประเภทชายเดี่ยว โดยเป็นผู้ชนะในการแข่งรอบแรกเมื่อครั้งที่พบกับแอนเดอร์ส นีลเซน แต่แล้วก็เป็นฝ่ายแพ้ในรอบที่สองเมื่อพบกับอลัน บูดีกุสุมา
เขาชนะการแข่งขันแบดมินตันชิงแชมป์ประเทศไทย ประจำปี พ.ศ. 2527 ในประเภทชายเดี่ยว และเป็นผู้ครองแชมป์อีกแปดสมัยจนถึงปี พ.ศ. 2536

**ผลงานการฝึกสอน**
สมพล คูเกษมกิจ เป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย เดือนมีนาคม พ.ศ. 2556 เขาเป็นหนึ่งในผู้นำนักกีฬาแบดมินตันเข้าทำผลงานในรายการโยเน็กซ์ออลอิงแลนด์ 2013 ที่เบอร์มิงแฮม ประเทศอังกฤษ และในเดือนพฤษภาคมของปีเดียวกัน เขาได้เป็นหนึ่งในผู้คุมทีมชุดประวัติศาสตร์ที่ซึ่งได้อันดับ 3 ในรายการทีมผสมชิงแชมป์โลก สุธีรมานคัพ 2013 ที่ประเทศมาเลเซีย และสมพล คูเกษมกิจ เป็นผู้กล่าวถึงความเป็นไปได้ของรัชนก อินทนนท์ ที่จะมีโอกาสติดอันดับ 1 ใน 3 ของโลก

**อ้างอิง**
หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 1992
หมวดหมู่:แชมป์แบดมินตันแห่งประเทศไทย
หมวดหมู่:ผู้ฝึกสอนแบดมินตัน
หมวดหมู่:ผู้ฝึกสอนทีมชาติ
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:นักแบดมินตันชายชาวไทย
วีระ สุพัฒนกุล

นายวีระ สุพัฒนกุล (เกิด 20 มกราคม พ.ศ. 2481) อดีตสมาชิกสภาผู้แทนราษฎรจังหวัดสงขลา

**ประวัติ**
นายวีระ สุพัฒนกุล เกิดเมื่อวันที่ 20 มกราคม พ.ศ. 2481 จบการศึกษาระดับมัธยมศึกษาชั้นปีที่ 6

**งานการเมือง**
วีระลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ แต่ได้รับเลือกตั้งในครั้งถัดมา (พ.ศ. 2522) และได้รับเลือกตั้งเพียงครั้งเดียว 

**สมาชิกสภาผู้แทนราษฎร**
วีระ สุพัฒนกุล ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสงขลา สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอรัตภูมิ
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคประชาชน (พ.ศ. 2531)
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.